
Pula, 21. prosinca 2020. godine


Zapisnik sa 9. sjednice Upravnog vijeća

održane 21. prosinca 2020. godine s početkom u 13:00 sati


Prisutni članovi: dr.sc. Ezio Pinzan, izv.prof.dr.sc. Ticijan Peruško, Ivan Beletić-Tatić i Sanja Grbac Babić .

Ostali prisutni: Dekan dr.sc. Daglas Koraca

Zapisničar: Ivan Beletić-Tatić

Sjednicom predsjedava dr.sc. Ezio Pinzan. Sjednica započinje u 13:00 i konstatira se kako su svi članovi Upravnog vijeća prisutni te da sjednica Upravnog vijeća ima potrebnu većinu pa će sve odluke koje budu donesene biti pravovaljane.

Upravno vijeće javnim je izjašnjavanjem jednoglasno prihvatilo predloženi dnevni red, koji glasi:

1. Prihvaćanje zapisnika s 6. sjednice Upravnog vijeća Veleučilišta;
2. Odluka o usvajanju drugih izmjena i dopuna financijskog plana za 2020.g.;
3. Odluka o usvajanju financijskog plana za 2021.g. i projekcija plana za 2022.g. i 2023.g.;
4. Odluka o otpisu dugovanja po prigovoru;
5. Odluka o otpisu dugovanja;
6. Odluka o izmjenama i dopunama pravilnika o unutarnjoj organizaciji i ustrojstvu radnih mjesta;
7. Razno;

Ad 1.) 
Prihvaćanje zapisnika sa 6. sjednice Upravnog vijeća Veleučilišta;
Zapisnik je pročitan te se daje na glasanje budući da se nitko ne javlja za raspravu. 
Zapisnik je jednoglasno prihvaćen.

Ad 2.)
Odluka o usvajanju drugih izmjena i dopuna financijskog plana za 2020.g.;
Dekan obrazlaže odluku. Otvara se rasprava te se obrazlažu pojedine stavke iz odluke  posebice materijalna davanja, rashodi za zaposlene te troškovi informatičkih usluga. Utvrđuje se da su pojedine promjene financijskog plana uvjetovanje nužnim poboljšanjima kvalitete pojedinih segmenata radne organizacije. Predlaže se da se sastavi dodatna zbirna tablica koja objedinjuje sve segmente sa svim izvorima financiranja koja zbirno pokazuje pregledno sve stavke. Zatvara se rasprava te se Odluka daje na glasanje.
Odluka je jednoglasno usvojena.


Ad 3.)
Odluka o usvajanju financijskog plana za 2021.g. i projekcija plana za 2022.g. i 2023.g.;
Dekan obrazlaže predmetnu odluku po pojedinim stavkama. Utvrđuje se da financijski plan sastavljen sukladno kratkoročnim planovima te Dekan naglašava da su projekcije plana za 2022.g. i 2023.g. sastavljene sukladno danim limitima od strane osnivača te će vjerojatno trebat biti korigirani budući da se pripaja METRIS te će ovisiti i o EU projektima. Raspravlja se o svim elementima predmetne odluke. Zatvara se rasprava te se Odluka daje na glasanje.
Odluka je jednoglasno usvojena.


Ad 4.)
Odluka o otpisu dugovanja po prigovoru;
Tajnik obrazlaže predmetnu odluku. Predmetna dugovanja su se pokušala naplatiti u ovršnom postupku a ovršenici su uložili prigovor zastare koji je osnovan. U razdobljima ranijih uprava do kraja 2018.g. nije se provodila prisilna naplata potraživanja te je za predmetna potraživanja nastupila zastara. Kako ne postoji mogućnost prisilne naplate potrebno je otpisati predmetna potraživanja radi utvrđivanja realnog financijskog stanja.  Raspravlja se o razlozima nastupa zastare. Zatvara se rasprava te se Odluka daje na glasanje.
Odluka je jednoglasno usvojena.


Ad 5.)
Odluka o otpisu dugovanja;
Tajnik obrazlaže predmetnu odluku. Radi se o manjim iznosima te su predvidivi troškovi ovršnog postupka puno veći od vjerojatnosti naplate. Zatvara se rasprava te se Odluka daje na glasanje.
Odluka je jednoglasno usvojena.

Ad 6.)
Odluka o izmjenama i dopunama pravilnika o unutarnjoj organizaciji i ustrojstvu radnih mjesta;
Dekan obrazlaže predmetnu odluku. Uvodi se novo radno mjesto ureda za projekte sukladno preporuci reakreditacijskog savjeta. Predmetnim radnim mjestom omogućilo bi se aktivno sudjelovanje u projektima te provođenje projekata posebice koji bi povukli bespovratna sredstva korisna za razvoj ustanove.  Zatvara se rasprava te se Odluka daje na glasanje.
Odluka je jednoglasno usvojena.

Ad 7.)
Razno;
Dekan izvještava o poslovanju ustanove. Izvještava se o usklađenju poslovanja sa epidemiološkim uvjetima. Podnosi se izvještaj o reakreditacijskom postupku. Obavještava se o razvojnim projektima. Predsjednik Upravnog vijeća iznosi problematiku dva studija koja organizira Veleučilište u Rijeci i to studij vinarstva i mediteranskog bilja koji planiraju ukinuti. Budući da postoji interes osnivača za zadržavanje predmetnih studija u Istri, predlaže se da Dekan obavi razgovore sa voditeljem studija i Dekanom Riječkog veleučilišta kako bi se razvidila mogućnost da predmetne studije preuzme Istarsko veleučilšte. Predlaže se da se utvrde mogućnosti i troškovi preuzimanja navedenih studija i sve okolnosti potrebne da se isti studiji zadrže i izvode u Istri.


Predsjednik zaključuje sjednicu u 15:15.
 

Predsjednik Upravnog vijeća
                         dr.sc. Ezio Pinzan

